Qozog‘istonning xalqaro zaxiralari 87,6 mlrd dollarga yetdi

Qozog‘istonning xalqaro zaxiralari hajmi 2018 yil iyul oyida iyun bilan solishtirganda 0.61%ga, 2017 yil dekabriga nisbatan esa 1.58%ga kamaydi va 87.668 mlrd dollar tashkil etdi, deya xabar berdi “Kazinform”.
Qozog‘iston Milliy bankining ma'lumotlariga ko‘ra, mamlakat yalpi zaxiralari hajmi iyul oyida 2.62%ga o‘sdi (yil boshidan beri 0.46%) va 30.886 mlrd dollarga yetdi. Shu jumladan, xalqaro zaxiralar 2.67% (+0.51%) o‘sishni qayd etib, 30.388 mlrd. AQSh dollarini tashkil etdi.

 

Qozog‘iston Respublikasi Milliy jamg‘armasi aktivlarining hajmi 2.29%ga (-2.66%) pasayib, 56.782 mlrd. dollarni tashkil etdi. Erkin ayirboshlanadigan valyutadagi aktivlar hajmi 18.09 mlrd. dollarni tashkil etib, o‘tgan oyga nisbatan 5.41%ga oshdi (o‘tgan yilning dekabriga nisbatan 0.86% pasayish). Oltin aktivlarining hajmi 1.07%ga (+2.39%) kamayib, 12.796 mlrd. dollarga yetdi.